CELEX: 32019R0778
Language: bg
Date: 2019-05-16 00:00:00
Title: Регламент за изпълнение (ЕС) 2019/778 на Комисията от 16 май 2019 година за изменение на Регламент (ЕС) № 1305/2014 по отношение на управлението на измененията (Текст от значение за ЕИП.)

27.5.2019   
               
               
                  BG
               
               
                  Официален вестник на Европейския съюз
               
               
                  LI 139/356
               
            
         РЕГЛАМЕНТ ЗА ИЗПЪЛНЕНИЕ (ЕС) 2019/778 НА КОМИСИЯТА
         от 16 май 2019 година
         за изменение на Регламент (ЕС) № 1305/2014 по отношение на управлението на измененията
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Директива (ЕС) 2016/797 на Европейския парламент и на Съвета от 11 май 2016 г. относно оперативната съвместимост на железопътната система в рамките на Европейския съюз (1), и по-специално член 5, параграф 11 от нея,
         като има предвид, че:
         
                     (1)
                  
                  
                     С член 19 от Регламент (ЕС) 2016/796 на Европейския парламент и на Съвета (2) се изисква Агенцията за железопътен транспорт на Европейския съюз (наричана по-долу „Агенцията“) да отправя препоръки до Комисията относно техническите спецификации за оперативна съвместимост (ТСОС) и за тяхното преразглеждане в съответствие с член 5 от Директива (ЕС) 2016/797, както и да гарантира, че ТСОС се адаптират към техническия напредък, пазарните тенденции и социалните изисквания.
                  
               
                     (2)
                  
                  
                     С член 13 от Делегирано решение (ЕС) 2017/1474 на Комисията (3) се изисква раздел 7.2 от приложението към Регламент (ЕС) № 1305/2014 (4) („ТСОС за ТПТП“) да бъде изменен с цел определяне на изменената процедура за управление на измененията на ТСОС за „Телематични приложения за товарни превози“.
                  
               
                     (3)
                  
                  
                     В съответствие с член 5 от Регламент (ЕС) 2016/796 беше създадена работна група за изготвяне на предложение за препоръка по отношение на промените в раздел 7.2 от ТСОС за ТПТП.
                  
               
                     (4)
                  
                  
                     На 20 април 2018 г. Агенцията отправи препоръка до Комисията за преразглеждане на раздел 7.2 от приложението към Регламент (ЕС) № 1305/2014.
                  
               
                     (5)
                  
                  
                     Раздел 7.2 от приложението към Регламент (ЕС) № 1305/2014 във връзка с ТСОС за ТПТП следва да бъде съответно изменен.
                  
               
                     (6)
                  
                  
                     Списъкът на съответните технически документи, посочени в ТСОС за ТПТП, следва да се актуализира.
                  
               
                     (7)
                  
                  
                     Мерките, предвидени в настоящия регламент, са в съответствие със становището на комитета, създаден съгласно член 51, параграф 1 от Директива (ЕС) 2016/797,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Раздел 7.2 от приложението към Регламент (ЕС) № 1305/2014 се заменя с текста от приложение I към настоящия регламент.
         
         
            Член 2
            Допълнение I към приложението към Регламент (ЕС) № 1305/2014 се заменя с текста от приложение II към настоящия регламент.
         
         
            Член 3
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 16 май 2019 година.
            
               
                  За Комисията
               
               
                  Председател
               
               Jean-Claude JUNCKER
            
         
         
            (1)  ОВ L 138, 26.5.2016 г., стр. 44.
         
            (2)  Регламент (ЕС) 2016/796 на Европейския парламент и на Съвета от 11 май 2016 г. относно Агенцията за железопътен транспорт на Европейския съюз и за отмяна на Регламент (ЕО) № 881/2004 (ОВ L 138, 26.5.2016 г., стр. 1).
         
            (3)  Делегирано решение (ЕС) 2017/1474 на Комисията за допълване на Директива (ЕС) 2016/797 на Европейския парламент и на Съвета по отношение на специфичните цели за изготвяне, приемане и преразглеждане на техническите спецификации за оперативна съвместимост (ОВ L 210, 15.8.2017 г., стр. 5).
         
            (4)  Регламент (ЕС) № 1305/2014 на Комисията от 11 декември 2014 г. относно техническата спецификация за оперативна съвместимост по отношение на подсистемата „Телематични приложения за товарни превози“ на железопътната система на Европейския съюз и за отмяна на Регламент (ЕС) № 62/2006 (ОВ L 356, 12.12.2014 г., стр. 438).
      
      
         
            ПРИЛОЖЕНИЕ I
            Раздел 7.2 от приложението към Регламент (ЕС) № 1305/2014 се заменя със следното:
            
               „7.2.   Управление на измененията
               
               7.2.1.   Процедура за управление на измененията
               
               Процедурите за управление на измененията трябва да бъдат проектирани така, че да гарантират надлежен анализ на разходите и ползите от тези изменения и контролираното им осъществяване. Тези процедури се определят, въвеждат, поддържат и управляват от Агенцията и включват:
               
                           —
                        
                        
                           идентификация на техническите ограничения, които са в основата на измененията,
                        
                     
                           —
                        
                        
                           изявление кой носи отговорност за процедурите по осъществяване на измененията,
                        
                     
                           —
                        
                        
                           процедура по валидиране на измененията, които трябва да се осъществят,
                        
                     
                           —
                        
                        
                           политиката на управление на измененията, по тяхното прилагане, по извършване на прехода и по осигуряване на развитие,
                        
                     
                           —
                        
                        
                           разпределение на отговорностите за управление на подробните спецификации, както и за осигуряване на качеството им и управлението на конфигурирането.
                        
                     Съветът за контрол на измененията (CCB — Change Control Board) включва Агенцията, представителните органи от железопътния сектор и държавите членки. Това участие на страните гарантира общ поглед върху измененията, които е необходимо да се направят, както и цялостна оценка на последиците от тях. Впоследствие Съветът за контрол на измененията ще премине под егидата на Агенцията.
               7.2.2.   Специфична процедура за управление на измененията в документи, изброени в допълнение I към настоящия регламент
               
               Управлението на измененията в документите, изброени в допълнение I към настоящия регламент, се въвежда от Агенцията в съответствие със следните критерии:
               
                           1.
                        
                        
                           Заявките за изменения в документите се представят или чрез държавите членки, или чрез представителните органи от железопътния сектор на равнището на Съюза, съгласно посоченото в член 38, параграф 4 от Регламент (ЕС) 2016/796 на Европейския парламент и на Съвета (*1), или чрез управителния комитет за ТСОС на ТПТП.
                        
                     
                           2.
                        
                        
                           Агенцията събира и съхранява заявките за изменения.
                        
                     
                           3.
                        
                        
                           Агенцията представя заявките за изменения на специализираната работна група към нея, която ги оценява и подготвя предложение, придружавано при необходимост от икономическа оценка.
                        
                     
                           4.
                        
                        
                           След това Агенцията представя всяка заявка за изменение и съответното предложение на Съвета за контрол на измененията, който валидира или отхвърля заявката за изменение, или отлага вземането на решение по нея.
                        
                     
                           5.
                        
                        
                           Ако заявката за изменение не бъде валидирана, Агенцията съобщава на заявителя причината за отхвърлянето или иска от него допълнителна информация относно заявката за изменение.
                        
                     
                           6.
                        
                        
                           Ако заявката за изменение бъде валидирана, съответният технически документ се изменя.
                        
                     
                           7.
                        
                        
                           Ако не може да се постигне консенсус относно валидирането на заявка за изменение, Агенцията представя на Комисията препоръка за актуализация на документите, изброени в допълнение I, заедно с проекта на новия текст на документа, заявките за изменение и тяхната икономическа оценка и публикува тези документи на своя уебсайт.
                        
                     
                           8.
                        
                        
                           Новият текст на техническия документ с валидираните заявки за изменение се публикуват на сайта на Агенцията. Агенцията текущо информира държавите членки чрез комитета, създаден съгласно член 29, параграф 1 от Директива 2008/57/ЕО.
                        
                     
                           9.
                        
                        
                           В случай че дадена заявка за изменение би изисквала изменение на правния текст относно ТСОС ТПТП, Агенцията изпраща искане до Европейската комисия, за да поиска преразглеждане на ТСОС ТПТП и/или да поиска техническото становище на Агенцията.
                        
                     Когато управлението на измененията засяга елементи, които се използват съвместно с ТСОС ТППП, измененията трябва да са съобразени с тази вече прилагана ТСОС ТППП, за да се постигне оптимална синергия.
            
            
               (*1)  Регламент (ЕС) 2016/796 на Европейския парламент и на Съвета от 11 май 2016 г. относно Агенцията за железопътен транспорт на Европейския съюз и за отмяна на Регламент (ЕО) № 881/2004 (ОВ L 138, 26.5.2016 г., стр. 1).““
         
      
      
         
            ПРИЛОЖЕНИЕ II
            Допълнение I към приложението към Регламент (ЕС) № 1305/2014 се заменя със следното:
            
               
                  
                     „Допълнение I
                     
                        Списък на техническите документи
                     
                     
                                 №
                              
                              
                                 Позоваване
                              
                              
                                 Наименование
                              
                           
                                 1
                              
                              
                                 ERA-TD-100
                              
                              
                                 ТСОС на ТПТП — ПРИЛОЖЕНИЕ A.5: ФИГУРИ И ДИАГРАМИ НА ПОСЛЕДОВАТЕЛНОСТТА НА СЪОБЩЕНИЯТА ПО ТСОС на ТПТП
                              
                           
                                 2
                              
                              
                                 ERA-TD-101
                              
                              
                                 Приложение Г.2: Допълнение A (Пътно планиране за вагони/интермодални товарни единици — ИТЕ)
                              
                           
                                 3
                              
                              
                                 ERA-TD-102
                              
                              
                                 Приложение Г.2: Допълнение Б — Оперативна база данни за вагони и интермодални единици
                                 (WIMO)
                              
                           
                                 4
                              
                              
                                 ERA-TD-103
                              
                              
                                 Приложение Г.2: Допълнение В – Справочни файлове
                              
                           
                                 5
                              
                              
                                 ERA-TD-104
                              
                              
                                 Приложение Г.2: Допълнение Д – Общ интерфейс
                              
                           
                                 6
                              
                              
                                 ERA-TD-105
                              
                              
                                 Приложение Г.2: Допълнение Е – Модел на данни и съобщения в ТСОС на TПТП
                              
                           
               “